
Ministru kabineta sēdes protokollēmums

Plāna projekts "Plāns reto slimību jomā 2023.-2025. gadam"

· 1. Apstiprināt Veselības ministrijas iesniegto Plānu reto slimību jomā 2023.-2025. gadam (turpmāk – plāns).
·  
· 2. Noteikt Veselības ministriju par atbildīgo institūciju plāna īstenošanas vadībā, koordinācijā un pārraudzībā.
· 3. Plāna izpildē iesaistītajām institūcijām sagatavot un līdz 2024., 2025. un 2026. gada 1. jūlijam iesniegt Veselības ministrijā informāciju par plāna īstenošanas gaitu.
· 4. Veselības ministrijai sagatavot un veselības ministram līdz 2026. gada 1. novembrim iesniegt noteiktā kārtībā Ministru Kabinetā informatīvo ziņojumu par plāna izpildi.
· 5. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2023.–2025. gadam un turpmāk ik gadu skatīt likumprojekta „Par valsts budžetu 2022.gadam” un likumprojekta „Par vidēja termiņa budžeta ietvaru 2022., 2023. un 2024.gadam” sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas.

